
Opštinsko vijeće



Na osnovu člana 46. Zakona o lokalnoj samoupravi („Sl. glasnik RS", br. 129/2007, 83/2014 - dr. zakon, 101/2016 - dr. zakon, 47/2018 i 111/2021 - dr. zakon), člana 70. Statuta opštine Tutin („Službeni list Opštine Tutin“ br.1/19), člana 49. Poslovnika Opštinskog vijeća („Službeni list opštine Tutin“ br. 8/19), a u cilјu realizacije projekta rekonstrukcije i renoviranja Gradskog trga, Opštinsko vijeće opštine Tutin na sjednici broj 002574859/2026 održanoj dana  20.05.2026.godine, donosi


ODLUKA
o uklanjanju objekata sa Gradskog trga „Šemsudin Kučević“ usled rekonstrukcije i renoviranja Gradskog trga



Član 1.

Ovom odlukom nalaže se uklanjanje svih privremenih, montažnih i drugih objekata koji se nalaze na prostoru Gradskog trga, a koji ometaju izvođenje radova na rekonstrukciji i uređenju istog.

Član 2.

Uklanjanje objekata vrši se radi nesmetanog izvođenja radova na rekonstrukciji Gradskog trga, u skladu sa planom uređenja i projektno-tehničkom dokumentacijom, radi realizacije Projekta razvoja lokalne infrastrukture i institucionalnog jačanja lokalnih samouprava koji finansira Međunarodna banka za obnovu i razvoj i Ugovora o grantu za projekat „rekonstrukcija Gradskog trga „Šemsudin Kučević“ zaključenog između Opštine Tutin i Republike Srbije, Ministrastva građevinarstva, saobraćaja i infrastrukture.

Član 3.

Vlasnici i korisnici objekata dužni su da u roku od sedam dana od dana objavlјivanja ove odluke uklone svoje objekte, inventar i prateću opremu sa predmetne lokacije.

Član 4.

Ukoliko vlasnici ili korisnici ne postupe po ovoj odluci u ostavlјenom roku, nadležne službe će izvršiti uklanjanje o trošku vlasnika/korisnika objekta, u skladu sa važećim propisima.

Član 5.

Za sprovođenje ove odluke zadužuju se nadležne opštinske službe i inspekcijski organi.



Član 6.

Ova odluka stupa na snagu danom donošenja i biće objavlјena na oglasnoj tabli i zvaničnoj internet stranici Opštine Tutin.



REPUBLIKA SRBIJA
OPŠTINSKO VIJEĆE OPŠTINE TUTIN



Broj: 002574859-1/2026 						Predjedavajuća vijeća
Dana: 20.05.2026. godine						       Selma Kučević

									___________________

